Р  А  Й  О  Н  Е  Н    С  Ъ  Д -  гр. В  И  Д  И  Н

----------------------------------------------------------------------------------------------------

Адрес: гр. Видин, пл. “Бдинци” № 1, Съдебна палата, тел. 600782, факс 600791

                                                      УТВЪРДИЛ:

                                              АДМ.РЪКОВОДИТЕЛ-ПРЕДСЕДАТЕЛ

                                              НА РС-ВИДИН  ДАНИЕЛ ДИМИТРОВ

В Ъ Т Р Е Ш Н И   П Р А В И Л А

ЗА ИЗПРАЩАНЕ НА ПРИЗОВКИ И СЪОБЩЕНИЯ ЧРЕЗ ЕЛЕКТРОНЕН ПОЩЕНСКИ АДРЕС

     1. С тези правила се определя реда и начина за изпращане на призовки и съобщения чрез електронен пощенски адрес по гражданските дела, образувани в Районен съд-Видин.

     2. Районен съд –Видин обявява публично – посредством интернет страницата си  www. rs-vidin.com и информационното табло в сградата на съда, своя електронен пощенски адрес чрез който  ще изпраща призовки и съобщения  по Гражданския процесуален кодекс в рамките на своята компетентност и в зависимост от заявеното  от страните по делото.

     3. Страната  или упълномощеният й представител,посочили адрес на електронна поща за получаване на призовки и съобщения ,трябва да са заявили изрично,че желаят те да им се връчват по този начин. За целта се подава подписано заявление на хартиен носител /приложение № 1/ В случаите,когато заявлението е подадено по електронен път,то трябва да е подписано с електронен подпис.

     4. Лицата,заявили,че желаят да получават призовки и съобщения по електронен път, следва да бъдат уведомени за настоящите Правила, което се удостоверява с подпис в заявлението/приложение № 1/.

     5. Когато се получи заявление от страната или нейния упълномощен представител за връчване на призовки и съобщения по електронен път, то се прилага по делото, а на корицата се поставя надпис със следното съдържание” Кореспонденция по електронен път за ............ „

     6. Призовките и съобщенията се считат за връчени с постъпването им в посочената от страната или упълномощения представител информационна система,което се вписва в текста на изпращаните призовки и съобщения. Лицата са длъжни в тридневен срок да потвърдят получаването на тези книжа.Ако не сторят това, призовката или съобщението се връчват по общия ред, предвиден в ГПК. Връчването на електронен адрес се удостоверява с копие от електронния запис.

     7. Електронният запис е възпроизведеното на хартиен носител съобщение до страната , в което се конкретизира какъв документ се изпраща , ведно с възпроизведения запис/съобщението/ от системата на съда за факта на доставянето му. Копие от електронния запис се прилага по делото и включва:електронния адрес на съда,електронния адрес на получателя,дата и час на изпращане и др.

     8. Призовките и съобщенията се изпращат като прикачени файлове във формат Word, а цифровите копия на подлежащите на връчване подписани документи-във формат Tif  или  Jpeg. В името на файла се съдържа номера ,годината на делото и наименованието на документа, изписан на латиница.

      9. На мястото на подпис в изпращаните призовки и съобщения се изписва името и длъжността на съдебния деловодител,който ги е изготвил.

     10. Изготвените файлове се прикачват към електронните писма. Като предмет на електронните писма се посочва номерът на делото и наименованието на изпращания документ,изписано на латиница.

     11. След изпращане на електронното писмо към делото се прилагат хартиените копия на изпратените призовки и съобщения,придружени с извлечение на хартиен носител от електронната пощенска кутия, съдържащо предмета на изпратеното електронно писмо, датата на изпращането му, наименованията на прикачените към него файлове и електронния адрес, на който е изпратено.

     12. Върху извлечението по т.13се отбелязва с химикал датата на получаване на потвърждението за отваряне на електронното писмо от адресата. Отбелязването  и удостоверяване истинността на изготвените електронни записи се извършва от съответния съдебен деловодител, който изготвя и изпраща на електронен пощенски адрес призовки и съобщения по дадено дело.

      13. Ако по технически причини или поради характера или обемана призовката или съобщението не е възможно изпращане чрез електронната поща, те се изпращат на посочения от страната съдебен адрес, като съдът известява страната или упълномощения адвокат, избрали уведомяване чрез електронен адрес,че книжата им се изпращат по друг начин.В този случай процесуалните срокове започват да текат от момента на получаване на книжата чрез призовкар или по друг начин.

      14. Ако страната или нейния представител са посочили неверен или несъществуващ адрес за електронна поща,призовките и съобщенията се изпращат на настоящия адрес, а при липса на такъв на постоянния адрес /чл.38 ГПК/.

      15. Ако страна е променила електронния си адрес който е съобщила по делото или на който веднъж и е била връчена призовка или съобщение, е длъжна да уведоми съда за новия електронен адрес. При неизпълнение на това задължение всички призовки и съобщения се прилагат към делото и се смятат за връчени /чл.41 ГПК/ .За тези последици страната  трябва да бъде предупредена от съда при получаване  на първото  съобщение.

      16. При промяна на своя електронен адрес ,съдът е длъжен да уведоми за това страната по конкретното дело, по което вече е започнало връчване на призовки и съобщения по електронен път.

      17. Цялата кореспонденция чрез електронната поща се води на български език, с букви на кирилица по клавиатурна подредба „БДС”.

      18. Предмет на настоящите правила са само процесуалните действия по връчване на призовки и съобщения на  електронен адрес и не се прилагат за други процесуални действия. Правилата не се прилагат и по отношение на следните актове, за които не се води електронна кореспонденция:

             -по актове, с които съдът се произнася по искане на обезпечение на бъдещ или на предявен иск,независимо дали искането се отхвърля или уважава;

             -по разпореждания за издаване на заповеди по чл.410 и чл.417 ГПК;

             -по актове,постановявани в рамките на охранителни производства.

     Правилата за изпращане на призовки и съобщения чрез електронен пощенски адрес са изготвени на основание чл.42 ал.4и сл.от ГПК и са част от системата за финансово управление и контрол на Районен съд-Видин.

      Настоящите правила влизат в сила от деня на тяхното утвърждаване със заповед на административния ръководител-председател на Районен съд-Видин и могат да бъдат изменяни и допълвани по реда на тяхното утвърждаване.

     Неразделна част от Правилата е образец на заявление  по чл.3

        /Приложение № 1/

                     Изготвил:  Венета Кръстева-съдебен администратор

                                                                                         Приложение № 1

                                                          ДО

                                                         РАЙОНЕН СЪД-ВИДИН

З А Я В Л Е Н И Е

от

...............................................................................................................................

                                              /трите имена на лицето/

ЕГН..........................................

Адрес:...................................................................................................................

...............................................................................................................................

         / качество по дело №............./............год. по описа на РС-Видин/

Заявявам,че желая да получавам на електронен адрес....................................

призовки и съобщения по делото.

     Заявявам, че съм запознат с Вътрешните правила за изпращане на съобщения и призовки чрез електронен пощенски адрес по реда на чл.42 ал.4 и сл. от ГПК на Районен съд-Видин.

........................                                  .....................................................................

      /дата/                                                                /име,подпис/